ลาเฟอร์รารี่

| ลาเฟอร์รารี่ |
| --- | --- |
ลาเฟอร์รารี่ในงานเจนวามอเตอร์โชว์ปี ค.ศ. 2013
ภาพรวม
บริษัทผู้ผลิต: เฟอร์รารี่
เริ่มผลิตเมื่อ: พ.ศ. 2556 – 2561 (ทั้งหมด, 710 คัน)   ค.ศ. 2013 – 2015 (คูเป, 500 คัน)   ค.ศ. 2016 – 2018  (อเพอร์ทา, 210 คัน)
รุ่นปี: ค.ศ. 2013 – 2016 (coupé)   ค.ศ. 2016 – 2018 (Aperta)
ผู้ออกแบบ: ศูนย์การออกแบบเฟอร์รารี่ ภายใต้การดูแลของ ฟลาวีโอ แมนโซนี (Flavio Manzoni)
ตัวถังและช่วงล่าง
ประเภท: รถยนต์นั่งไฮบริดสมรรถนะสูง (Hybrid sports car)
รูปแบบตัวถัง: 2 ประตู คูเป   2 ประตู สไปเดอร์ (อเพอร์ทา)
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
จำนวนประตู: ประตูปีกผีเสื้อ (คูเป)   ประตูแบบปีกหงส์ (อเพอร์ทา)
รุ่นที่คล้ายกัน: เฟอร์รารี่ เอฟเอ็กซ์เอ็กซ์-เค เฟอร์รารี่ เดย์โทนา เอสพี 3
ระบบส่งกำลัง
เครื่องยนต์: 6.3 L เครื่องเฟอร์รารี่ เอฟ140เอฟอี V12
มอเตอร์ไฟฟ้า: มอเตอร์ไฟฟ้า Magneti Marelli 2 ตัว + Hy-KERS system
กำลัง: 963 PS (708 kW; 950 hp)*
ระบบเกียร์: เกียร์ดูโอคลัช 7 จังหวะ
ระบบขับเคลื่อนรถไฮบริด: ไฮบริดเต็มรูปแบบ (FHEV)
มิติ
ระยะฐานล้อ: 2,650 mm (104.3 in)
ความยาว: 4,702 mm (185.1 in)
ความกว้าง: 1,992 mm (78.4 in)
ความสูง: 1,116 mm (43.9 in)
น้ำหนัก: 1,585 kg (3,495 lb) 1,255 kg (2,767 lb) (dry)
ระยะเหตุการณ์
รุ่นก่อนหน้า: เฟอร์รารี่ เอ็นโซ
รุ่นต่อไป: เฟอร์รารี่ เอฟ80
ลาเฟอร์รารี่ (อังกฤษ: LaFerrari) หรือรู้จักกันดีในรหัส "F150" เป็นรถยนต์นั่งไฮบริดสมรรถนะสูงจำกัดจำนวน เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี เฟอร์รารี่ ได้รับการออกแบบโดย นักออกแบบรถยนต์สัญชาติอิตาลี ฟลาวีโอ แมนโซนี (Flavio Manzoni) เจ้าของรางวัล "European Automotive Design Award" โดยที่ตอนออกแบบ ลาร์เฟอร์รารี่ได้ใช้ชื่อโปรเจกต์ว่า F150 รถได้เปิดตัวครั้งแรกในงานเจนีวาออโตชว์ปี ค.ศ. 2013 เป็นการแทนที่รุ่น เอ็นโซ และ เอฟเอ็กซ์เอ็กซ์ ซึ่งได้ยกเลิกการผลิตไปใน 6 ปีที่แล้ว
ลาเฟอร์รารี่
ลาเฟอร์รารี่ Aperta
ลาเฟอร์รารี่ ประกอบด้วยรูปแบบตัวถัง 2 ประเภท จำกัดจำนวนเพียง 710 คัน คือ แบบคูเป ที่มีการจำกัดจำนวนเพียง 500 คัน กับแบบสไปเดอร์ เปิดประทุน และจำกัดจำนวนเพียง 210 คันเท่านั้น ใช้ชื่อการค้าใหม่ว่า อเพอร์ทา (Aperta) ได้เปิดตัวครั้งแรกในงานปารีสมอเตอร์โชว์ ค.ศ. 2016
เฟอร์รารี่ ได้ออกมาเปิดเผยว่า ลาร์เฟอร์รารี่สามารถทำความเร็วสูงสุดได้ถึง 350 กม./ชม. (220 ไมล์/ชม.) โดยที่อัตราเร่ง 0-100 กม./ชม. (62 ไมล์/ชม.) สามารถทำได้ในเวลาเพียง 3 วินาที, 200 กม./ชม. (120 ไมล์/ชม.) ใช้เวลาเพียง 7 วินาที และ เมื่อแตะไปถึง 300 กม./ชม. (190 ไมล์/ชม.) ภายในเวลาเพียง 15 วินาที ที่สนามฟีโอราโน ลาเฟอร์รารี่ ก็ได้ลงทดสอบความเร็ว ผลปรากฏว่า ลาร์เฟอร์รารี่สามารถทำเวลาได้เพียง 1 นาที กับอีก 20 วินาที ทำให้ลาเฟอร์รารี่ เป็นรถบนถนน (Road-legal car) ที่เร็วที่สุดของเฟอร์รารี่ เท่าที่เฟอร์รารี่เคยผลิตมา
ลาเฟอร์รารี่ ใช้เครื่องยนต์ไฮบริดขนาด 6.3 ลิตร (6262 ซีซี) มีกำลัง 800 PS (588 kW; 789 bhp) ที่ 9,000 rpm แรงบิดสูงสุดได้ที่ 700 N·m (516 lb·ft) ที่ 6,750 rpm ขับเคลื่อนด้วย 2 ล้อหลัง ใช้เกียร์กึ่งอัตโนมัติ 7 จังหวะ ในระบบคลัทช์คู่ (Dual-clutch) ที่สำคัญ ลาร์เฟอร์รารี่ เป็นรถคันแรกของเฟอร์รารี่ที่ใช้เครื่องยนต์ไฮบริด ทำให้ปล่อยคาร์บอนไดออกไซด์ เพียง 330 กรัม/กม. ลาร์เฟอร์รารี่ จะผลิตมาเพียง 499 คันเท่านั้น และแต่ละคันมีราคาสูงถึง 1  ล้านยูโร และผู้ซื้อจะต้องเป็นเจ้าของเฟอร์รารี่อยู่แล้วอย่างน้อย 4 คัน
ในวันที่ 3 ธันวาคม ค.ศ. 2016 ลาเฟอร์รารี่ ได้รับการประมูลออกไปกว่า 7 ล้านดอลลาร์ หรือกว่า 5,743,500.00 ยูโร ทำให้มันกลายเป็น "รถศตวรรษที่ 21 ที่มีราคาประมูลสูงที่สุดเท่าที่เคยมีมา"